Diari Oficial de la Generalitat Valenciana


Sumari del DOGV 6071, del 04-08-2009 (2009/8959)

RESOLUCIÓ de 27 de juliol de 2009, del director general de Justícia i Menor, per la qual s'aprova el Pla d'Acció Social per als funcionaris de l'administració de Justícia a la Comunitat Autonòma Valenciana per al 2009.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/8959


Data del document
:   27-07-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * personal de l'administració de justícia
    * ajuda pública
    * suport econòmic
    * programa d'actuació
    * ajuda social
    * funcionari

RESOLUCIÓ de 27 de juliol de 2009, del director general de Justícia i Menor, per la qual s'aprova el Pla d'Acció Social per als funcionaris de l'administració de Justícia a la Comunitat Autonòma Valenciana per al 2009. [2009/8959]
La Mesa Sectorial de Justícia de la Comunitat Valenciana, ha negociat els criteris, programes i continguts relatius a l'acció social d'enguany per al personal al servici de l'administració de justícia dels cossos de metges forenses, gestió processal i administrativa, tramitació processal i administrativa i auxili judicial de l'administració de Justícia, secretaris de pau a extingir a la Comunitat Valenciana i, també, el cos d'ajudants de laboratori i agents de laboratori a extingir dels Instituts de Medicina Legal de la Comunitat Valenciana.
L'art. 10 del Reglament Orgànic i Funcional de la Conselleria de Justícia i Administracions Públiques, aprovat pel Decret 122/2007, de 27 de juliol, del Consell, atribuïx al director general de Justícia i Menor les competències que corresponen a la Generalitat Valenciana en l'àmbit de l'administració de Justícia, per tant, resolc:
Primer
Aprovar el Pla d'Acció Social de la Generalitat per a l'any 2009 dirigit al personal funcionari al servici de l'administració de Justícia a la Comunitat relacionat en la part expositiva de la present Resolució. El Pla estarà integrat pels programes següents:
a) Programa d'ajuda per fills.
b) Programa d'ajuda discapacitats.
c) Programa d'ajuda estudis funcionaris.
c.1. Programa d'ajuda estudis acadèmics.
c.2. Programa ajuda estudis promoció interna.
Segon
L'import de les ajudes d'acció social d'enguany serà de 700.000 euros, els quals s'abonaran amb càrrec a l'aplicació pressupostària 93.10.33.9249.091.45.34 dels Pressupostos de la Generalitat per a este exercici.
Tercer
Les bases del Programa d'Acció Social per a l'any 2009 seran publicades en el Diari Oficial de la Comunitat Valenciana, i es retrà compte de la publicació al Tribunal Superior de Justícia de la Comunitat, a les Audiències Provincials de València, Castelló i Alacant, a tots els Deganats, als Instituts de Medicina Legal de Castelló, València i Alacant i, a la seu de la Direcció General de Justícia i Menor a València i, també, a les seus de les Direccions Territorials de la Conselleria de Justícia i Administracions Públiques a Alacant i Castelló.
Contra la present Resolució, que posa fi a la via administrativa, podrà interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptats des de l'endemà de la seua notificació o publicació, d'acord amb el que disposen els articles 8.2, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de la interposició del recurs potestatiu de reposició, davant d'esta Direcció General de Justícia, d'acord amb els articles 116 i 117 de la Llei 4/1999, de 13 de gener.
València, 27 de juliol de 2009.- El director general de Justícia i Menor: Antonio Gastaldi Mateo.
Pla d'acció social per a funcionaris de l'administració de justícia
a la Comunitat Autònoma Valenciana per a l'any 2009
U. Contingut
El Pla d'Acció Social per a l'any 2009 dirigit al personal al servici de l'administració de Justícia a la Comunitat Valenciana dels cossos de metges forenses, gestió processal i administrativa, tramitació processal i administrativa i auxili judicial de l'administració de Justícia, secretaris de pau a extingir a la Comunitat Valenciana i, també, el cos d'ajudants de laboratori i agents de laboratori a extingir dels Instituts de Medicina Legal de la Comunitat Valenciana, es compon dels programes següents:
a) Programa d'ajuda per fills.
b) Programa d'ajuda discapacitats.
c) Programa d'ajuda estudis funcionaris.
c.1. Programa d'ajuda estudis acadèmics.
c.2. Programa d'ajuda estudis promoció interna.
Dos. Dotació Econòmica
L'assignació pressupostària per a l'Acció Social per a l'any 2009 és de 700.000 euros.
Els programes seran finançats amb les quantitats següents:
Programa ajuda fills: 627.899 €.
Programa ajuda discapacitats: 17.210 €.
Programa ajuda estudis funcionaris: 54.891 €.
- Programa ajuda estudis acadèmics: 40.069 €.
- Programa ajuda estudis promoció interna: 14.822 €.
Tres. Programa ajuda per fills
Podran sol·licitar l'ajuda d'este programa els funcionaris que, reunisquen els requisits establits en el punt sisé del present Pla i tinguen a càrrec seu fills o menors en acolliment preadoptiu o permanent, nascuts entre la data de publicació d'esta convocatòria en el Diari Oficial de la Comunitat Valenciana i l'any 1991.
Quan el fill o menor acollit tinga una edat compresa entre 16 i 18 anys únicament podrà sol·licitar-se l'ajuda si es troba en alguna de les situacions següents en la data de publicació de la convocatòria:
1. Estar estudiant en un centre oficial o homologat i no percebre ingressos propis per cap concepte.
2. Estar inscrit en el SERVEF com a demandant d'ocupació.
Esta ajuda és incompatible amb l'ajuda per a discapacitats quan ambdues ajudes se sol·liciten per al mateix fill, o menor en acolliment.
En el cas que ambdós pares del fill o famílies acollidores del menor per al qual se sol·licita l'ajuda siguen funcionaris de l'administració de Justícia, només un d'ells podrà sol·licitar la prestació d'esta ajuda.
En el cas que no s'haja esgotat l'assignació pressupostària del programa d'ajuda d'estudis acadèmics funcionaris i/o del programa d'ajuda d'estudis per a la promoció administrativa dels funcionaris, este excedent incrementarà el pressupost inicial del programa d'ajuda de fills, el qual es distribuirà en la forma prevista en el paràgraf següent.
Els sol·licitants admesos en este programa percebran una ajuda lineal resultant de dividir el pressupost assignat a este programa d'ajuda pel total del nombre de fills o menors en acolliment, multiplicant la quantitat resultant pel nombre de fills o menors en acolliment de cadascun dels sol·licitants admesos.
En el cas que una vegada efectuat el repartiment citat en l'apartat anterior, resultara que els beneficiaris per un fill o menors en acolliment perceberen una ajuda de quantia inferior a l'assignada en el pla d'acció social per al 2008 (240 €), es procedirà a recalcular les ajudes. De tal manera que s'assigne als beneficiaris per un fill o menor en acolliment la diferència fins a aconseguir la quantia de 240 €, i la resta de l'assignació pressupostària es repartirà entre el total del nombre de fills o menors en acolliment de cadascun dels sol·licitants admesos que tinguen dos o més fills.
Quatre. Programa Ajuda per a Discapacitats
Podran sol·licitar l'ajuda d'este programa els funcionaris que reunisquen els requisits especificats en el punt sisé del present pla i tinguen a càrrec seu fills o menors en acolliment preadoptiu o permanent, cònjuge o parella convivint, germans, pares o sogres, amb una minusvalidesa física o psíquica igual o superior al 33%, sense límit d'edat i que convisquen amb el sol·licitant.
S'entendrà que el discapacitat per al qual se sol·licita esta ajuda està a càrrec del sol·licitant quan convisca amb este i aquell no perceba ingressos superiors a 4.300 euros.
Esta ajuda és incompatible amb l'ajuda per fills per al fill o menor en acolliment discapacitat.
Únicament es concedirà una ajuda per funcionari sol·licitant encara que este tinga a càrrec seu més d'un discapacitat.
En el cas que hi haja dos o més funcionaris de l'administració de Justícia amb dret a sol·licitar esta ajuda per un mateix discapacitat, només un d'ells podrà sol·licitar la prestació d'este programa.
El pressupost destinat a este programa es distribuirà entre tots els sol·licitants amb dret i casacun d'ells percebrà una prestació màxima de 900 euros.
Cinqué. Programa d'ajuda estudis funcionaris
Cinqué.1r. Ajuda d'estudis acadèmics funcionaris
Podran sol·licitar l'ajuda d'este programa els funcionaris que reunisquen els requisits especificats en el punt sisé del present pla i hagen realitzat estudis en centres oficials d'ensenyament o reconeguts pel Ministeri d'Educació i Cultura, o cursos homologats en virtut d'Orde o Decret Ministerial o autonòmic, durant el curs 2008-2009 i hagen aprovat com a mínim una assignatura o obtingut el certificat d'aprofitament en aquells cursos no susceptibles de ser aprovats o suspesos, sempre que els estudis estiguen relacionats amb l'administració de Justícia i amb la promoció administrativa dels funcionaris de l'administració de Justícia, de conformitat amb el que disposen els Reglaments Orgànics corresponents.
Així mateix, els funcionaris que reunisquen els requisits especificats en el punt sisé del present pla, hagen cursat estudis en centres oficials d'ensenyament reconeguts pel Ministeri d'Educació i Cultura, o cursos homologats en virtut de Decret Ministerial o autonòmic la duració del qual no es corresponga amb el curs acadèmic ordinari i que no hagen conclòs en la data d'acabament del termini de presentació de sol·licituds d'este Programa, podran sol·licitar l'ajuda d'este programa en el pla de l'any immediatament posterior.
No podran sol·licitar esta ajuda aquells funcionaris que hagen realitzat estudis o cursos els imports dels quals no sumen en la seua totalitat 30 euros.
Dins d'esta ajuda no està inclòs el cost de publicacions o materials necessaris per als estudis.
El pressupost destinat a este programa es distribuirà entre tots els sol·licitants amb dret i cadascú d'ells percebrà una prestació no inferior a 30 euros ni superior a 270 euros, destinada a subvencionar els pagaments efectuats i acreditats per a cursos o estudis del sol·licitant.
En el cas que la dotació pressupostària siga insuficient per a atendre a totes les sol·licituds d'acord amb les quanties abans indicades, esta dotació es distribuirà entre tots els adjudicataris d'esta ajuda amb la consegüent disminució proporcional.
En el cas que l'assignació pressupostària d'este programa no s'esgote acreixerà el pressupost del programa d'ajuda per fills.
Amb anterioritat a la publicació dels llistats provisionals de l'ajuda d'estudis funcionaris, es reunirà, si fa el cas, la Comissió Tècnica d'Acció Social per a estudiar les peticions d'este programa que incloguen estudis que oferisquen dubtes respecte a la seua relació amb l'administració de Justícia i amb la promoció administrativa del funcionari.
Cinqué.2n. Programa d'ajuda estudis per a la promoció administrativa dels funcionaris.
Podran sol·licitar l'ajuda d'este programa els funcionaris que reunisquen els requisits especificats en el punt sisé del present pla i hagen participat en l'últim procés conclòs de promoció interna de funcionaris de l'administració de Justícia, de conformitat amb el que disposen els Reglaments Orgànics corresponents, hagen assistit a classes de formació sempre que els haja suposat un cost econòmic superior a 30 euros i hagen superat dit procés de promoció interna.
Dins d'esta ajuda no està inclòs el cost de publicacions o materials necessaris per als estudis.
El pressupost destinat a este programa es distribuirà entre tots els sol·licitants amb dret i cadascun d'ells percebrà una prestació no inferior a 30 euros ni superior a 270 euros, destinada a subvencionar els pagaments efectuats i acreditats per a la promoció administrativa del sol·licitant.
En el cas que la dotació pressupostària siga insuficient per a atendre a totes les sol·licituds d'acord amb les quanties abans indicades, dita dotació es distribuirà entre tots els adjudicataris d'esta ajuda amb la consegüent disminució proporcional.
En el cas que no s'esgotara l'assignació pressupostària d'este programa acreixerà el pressupost del programa ajuda per fills.
Sisé. Requisits dels sol·licitants
Els funcionaris compresos en l'apartat u que aspiren a ser beneficiaris d'algun dels programes del pla d'acció social, hauran de reunir els requisits següents:
- Tindre la condició de funcionari, titular o interí, el primer dia hàbil de 2009.
- Estar en situació de servici actiu en l'administració de Justícia dependent de la Generalitat Valenciana, en la data de publicació de la convocatòria en el Diari Oficial de la Comunitat Valenciana. Les funcionàries en situació d'excedència per atenció de fills es consideraran en servici actiu per a l'ajuda de fills i l'ajuda discapacitats.
- Reunir els requisits exigits per a sol·licitar l'ajuda de cada programa.
- No sol·licitar durant l'any 2009 ajudes d'acció social fora de l'àmbit de la Comunitat Valenciana.
- No haver incorregut en falsedat en algunes de les dades manifestades al sol·licitar l'ajuda d'acció social del pla de la Generalitat Valenciana de l'any 2008.
Seté. Sol·licituds
El personal que reunisca els requisits exigits i vulga ser beneficiari d'alguna ajuda, haurà de sol·licitar-ho d'acord amb les prescripcions següents:
1. Les Ajudes per fills, així com l'ajuda per discapacitats, hauran de sol·licitar-se a partir de l'endemà a la publicació d'estes bases en el Diari Oficial de la Comunitat Valenciana, fins al dia 15 de setembre de 2009, ambdós inclosos, mitjançant una única instància ajustada al model I que s'acompanya com a annex i el sol·licitant haurà d'omplir íntegrament totes les caselles de la instància i assenyalar en el dors els documents que s'hi aporten.
2. Les ajudes per estudis acadèmics de funcionaris i les ajudes per estudis per a la promoció interna de funcionaris, hauran de sol·licitar-se des del dia 1 d'octubre de 2009 fins al dia 15 d'octubre de 2009, ambdós inclusos, mitjançant instància ajustada al model II que s'acompanya com a annex. El sol·licitant ha d'omplir íntegrament totes les caselles i assenyalar tots els documents que s'hi aporten.
3. Les sol·licituds es presentaran, únicament i exclusivament, en els llocs següents:
En qualsevol dels registres d'entrada oficials de la Generalitat.
Així mateix, es presentaran en les seus de les Direccions Territorials de la Conselleria de Justícia i Administracions Públiques a:
Alacant: Torre de la Generalitat
Rambla de Méndez Núñez, 41-2ª planta.
Castelló: C/ Major núm. 76.
També es podran presentar en qualsevol punt PROP amb registre d'entrada oficial de la Generalitat i amb seu a la Comunitat Valenciana. S'exclou expressament els PROP-Deganat.
Podran, igualment, ser remeses per correu o presentar-se en qualsevol dels llocs previstos en l'article 38.4 de la llei 30/92, de 26 de novembre, de Règim Jurídic de les Administracions Publiques i del Procediment Administratiu Comú.
Les instàmcies presentades a través de les oficines de correus hauran de ser certificades i per a la seua admissió, haurà de figurar-hi el segell del certificat de l'oficina de correus.
4. No s'admetrà cap sol·licitud que no es presente en el termini, en la forma i ajustada al model que s'establix en la convocatòria.
A l'efecte de termini es tindrà en compte la data del Registre d'Entrada o del certificat de l'oficina de correus, que figure en la instància.
5. La informació es facilitarà a través dels telèfons de València 49.446.58.14, 88.683.41.16, 99.190.72.65.
Vuité. Documentació
Les sol·licituds hauran d'anar acompanyades de la documentació següent:
1. Programa ajuda fills.
1.1.1. Fotocòpia compulsada del Llibre de Família per a acreditar l'existència dels fills pels quals se sol·licita l'ajuda.
1.1.2. Fotocòpia compulsada de la resolució per la qual es declara l'acolliment preadoptiu o permanent del menor o menors pels quals se sol·licita l'ajuda.
1.1.3. Fotocòpia Compulsada del document o certificat oficial acreditatiu de la data de naixement del menor en acolliment preadoptiu o permanent.
1.1.4. Quan el fill o menor en acolliment pel qual se sol·licita l'ajuda tinga una edat compresa entre els 16 anys i els 18 anys en la data de publicació de la convocatòria en el Diari Oficial de la Comunitat Valenciana, a més de presentar els documents referits en els punts anteriors, s'aportarà la declaració jurada del funcionari sol·licitant, que el fill o menor en acolliment amb una edat compresa entre 16 i 18 anys pel qual se sol·licita l'ajuda, no percep ingressos propis per cap concepte, i que, segons la seua situació, bé ha estat cursant estudis en centre oficial o homologat durant el curs escolar 2008-2009, o bé està inscrit en el SERVEF com a demandant d'ocupació.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida, en la base setena.
2. Programa d'ajuda discapacitats
2.1.1. Fotocòpia compulsada del Llibre de Família complet o altres documents expedits pel Registre Civil que acredite el parentiu del sol·licitant amb el discapacitat pel que se sol·licita l'Ajuda.
Quan el discapacitat pel que se sol·licita l'ajuda siga sogre/a del sol·licitant, haurà de presentar-se fotocòpia compulsada del Llibre de Família complet o d'altres documents expedits pel Registre Civil que acredite que el discapacitat és pare o mare del cònjuge del sol·licitant.
2.1.2. Quan el discapacitat pel que se sol·licita l'ajuda siga un menor en acolliment preadoptiu o permanent, haurà de presentar-se fotocòpia compulsada de la resolució per la qual es declara dit acolliment.
2.1.3. Fotocòpia compulsada del document o certificat oficial acreditatiu de la data de naixement del menor en acolliment preadoptiu o permanent.
2.1.4. Certificat del grau de minusvalidesa expedit pel Centre de Valoració i Orientació de Discapacitats de la Direcció General d'Integració Social de Discapacitats o organisme semblant d'una altra administració en què es reflectisca un grau de minusvalidesa física o psíquica igual o superior al 33%
2.1.5. Declaració jurada del peticionari que el discapacitat a càrrec seu, pel que se sol·licita esta ajuda, no ha percebut durant l'any 2007 ingressos superiors a la quantitat de 4.300 €, inclosos els procedents de pensions o subsidis que puga tindre reconeguts, així com que conviu amb el sol·licitant.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida, en la base setena.
3. Programa ajuda estudis de funcionaris
3.1. Programa ajuda estudis acadèmics de funcionaris.
Dins del termini comprés entre els dies 1 al 15 d'octubre de 2009, ambdós inclosos, els funcionaris que, sol·liciten esta ajuda, hauran de presentar junt amb el model II que s'acompanya com a annex la documentació següent:
3.1.1. Document, original o fotocòpia compulsada, de l'entitat bancària pel qual s'acredite el pagament dels estudis pels quals se sol·licita l'ajuda.
3.1.2. Declaració jurada del peticionari en què s'indique que el document de pagament presentat es correspon amb els estudis pels quals se sol·licita l'ajuda.
3.1.3. Document, original o fotocòpia compulsada en el qual conste el nom i cognoms del peticionari i pel qual s'acredite que ha aprovat els exàmens, cursos o estudis pels quals se sol·licita l'ajuda, o almenys una assignatura.
Quan es tracte de cursos no susceptibles de ser aprovats o suspesos, s'aportarà el diploma o certificat d'aprofitament.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base setena.
3.2. Estudis per a la promoció interna dels funcionaris
3.2.1. Certificat acreditatiu d'haver assistit a classes de formació per a promoció interna, i la quantia desembossada.
3.2.2. Còpia de l'Orde del Ministeri de Justícia on conste haver superat el procés de promoció interna per la qual el peticionari ha sol·licitat l'ajuda.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base setena.
Nové. Els requisits i les condicions personals i familiars exigides per a sol·licitar l'ajuda i aquells altres casos en què expressament es determine vénen referits, en tot cas, al dia de publicació de la convocatòria en el Diari Oficial de la Comunitat Valenciana (nombre de fills, data de naixement dels fills, etc.).
Deu. Tramitació de les sol·licituds:
Finalitzat els terminis de presentació d'instàncies la Direcció General de Justícia i Menor realitzarà els tràmits següents:
1. Es desestimaran d'ofici les sol·licituds presentades fora de termini o no ajustades al model.
2. Una vegada transcorregut el termini de presentació de sol·licituds dels programes d'ajuda per fills i d'ajuda discapacitats, es comprovaran les instàncies admeses i es faran les llistes provisionals dels referits programes. D'estes llistes, es donarà còpia als sindicats integrants de la Mesa Sectorial de Justícia, i es publicaran en els taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, dels Instituts de Medicina Legal d'Alacant, Castelló i València, a la seu de la Direcció General de Justícia i Menor a València, així com a les seus de les direccions territorials de la Conselleria de Justícia i Administracions Públiques a Alacant i Castelló. Així mateix, es publicaran en la pàgina web de la Conselleria de Justícia i Administracions Públiques (www.cjap.gva.es)
Los peticionaris disposaran d'un termini de deu dies naturals a partir de dita publicació per a l'esmena de possibles defectes en la documentació presentada.
3. Resoltes les reclamacions formulades, les relacions provisionals dels programes d'ajuda fills i d'ajuda discapacitats s'elevaran a definitives amb les modificacions pertinents i es publicaran en els mateixos llocs en què han sigut publicades les llistes provisionals.
4. Una vegada conclòs el termini de presentació de sol·licituds del programa d'ajuda estudis funcionaris, tant acadèmics, com promoció interna, (1 al 15 d'octubre de 2009, ambdós inclosos), a través del model II, es confeccionaran les llistes provisionals. A continuació, s'entregarà còpia de les llistes als sindicats integrants de la Mesa Sectorial de Justícia, i es publicaran en els taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, dels Instituts de Medicina Legal d'Alacant, Castelló i València, en la seu de la Direcció General de Justícia i Menor a València, així com en les seus de les direccions territorials de la Conselleria de Justícia i Administracions Públiques a Alacant i Castelló. Així mateix, es publicaran en la pàgina web de la Conselleria de Justícia i Administracions Públiques (www.cjap.gva.es)
Los peticionaris disposaran d'un termini de deu dies naturals a partir de la dita publicació per a esmenar possibles deficiències en la documentació presentada.
5. Resoltes les reclamacions formulades, les relacions provisionals del programa d'ajuda estudis funcionaris s'elevaran a definitives amb les modificacions pertinents i es publicaran en els mateixos llocs on van ser publicades les llistes provisionals.
Onze. Els sol·licitants que incórreguen en falsedat que siga determinant per a rebre qualsevol de les ajudes previstes en el present pla d'acció social, seran exclosos i no podran accedir a cap tipus d'ajuda d'acció social en el termini de 3 anys.